شەفەق نيوز/ وەزارەت کارەبای عراق، ئمڕوو دووشەممە، راگەیان خاسەوبۊن رەسین وزەگە لە گشت پارێزگایل وڵاتەگە،  ئەوەیش لەوەر گونجیان کەشوهەواگە و دابینکردن سوتەمەنی جیگر.
ئەحمەد موسا قسەکەر وەزارەتەگە ئەرا ئاژانس شەفەق نیوز وت: گونجیان کەشوهەواگە لەی وەرزە، و هەماهەنگی بەرز وەگەرد وەزارەت نەفت ئەرا دابینکردن سوتەمەنی جیگر ئەرا وەکارخستن کەرتەیل بەرهەمکردن کارەبا، دۊیای کەمەوبۊین هاوردەی گاز لە ئیران ئەرا ٨،٥ مەلیۆن مەتر چوارگووشە لە رووژیگ، وزەگە و رەسین کارەبا ئەرا خەڵکەگە خاسەو بۊی، تا رەسیە ساعەتەیل نزیک تەواوی لە گشت پارێزگایلە.
موسا وتیش؛ خاسەوبۊن وزەی کارەبا هەمیش لەوەر وەکارخستن بەشیگ لە کەرتەیل بەرهەمکردن تیەێد ک لەناو خاسەوکردن بۊینە، و خاسەوکردن تووڕەگە و کەمەوکردن قەرەباڵغی بان تووڕەیل کارەبا.
